ભારતની અસ્મિતાના પ્રતિક સમા સોમનાથ મહાદેવ મંદિર સુવર્ણનું બનેલું હતું તેવી વાતો ઇતિહાસમાં લખાયેલી છેે. સોમનાથ મહાદેવ મંદિરનો સુવર્ણયુગ ફરી વખત આવી રહ્યો છે. દાતાઓના સહયોગથી સોમનાથ ટ્રસ્ટ દ્વારા સંપૂર્ણ મંદિર સોનાનું થઈ જાય તેવા ક્રમશઃ તબક્કાવાર હાથ ધરેલા પ્રયાસોને સારો પ્રતિસાદ મળ્યો છે. મંદિરનું ગર્ભગૃહ, દરવાજા, દિવાલો, ધ્વજદંડ, ડમરું, ત્રિશુલ વગેરે સુવર્ણજડિત થયા બાદ હવે સ્તંભોને સુવર્ણથી જડવા ૩૦ કિલો સોનુ દિલ્હીથી આવી પહોંચ્યું છે.